**TÁJÉKOZTATÓ SZÁLLÁSHELY-SZOLGÁLTATÓK RÉSZÉRE**

Tájékoztatom, hogy a szálláshely-szolgáltatási tevékenységgel kapcsolatos egyes kormányrendeletek módosításáról szóló 155/2019.(VI.27.) korm. rendelet 2019. június 28. napjától több ponton módosította a szálláshely szolgáltatási tevékenység folytatásának részletes feltételeiről és a szálláshely-üzemeltetési engedély kiadásának rendjéről szóló 239/2009.(X.20.) korm. rendeletet és a nem üzleti célú közösségi szabadidős szálláshely-szolgáltatásról szóló 173/2003.(X.28.) korm. rendeletet.

Főbb módosítások:

1. **A szálláshely-szolgáltatás olyan szálláshelyen folytatható, amely rendelkezik szálláshelykezelő szoftverrel**.

A módosítás értelmében 2019. július 1-től a Nemzeti Turisztikai Adatszolgáltató Központnál (továbbiakban: NTAK) valamennyi szálláshelynek fokozatosan regisztrálnia kell , és szálláshely típusonként előírt regisztrációt követően - szálláshelykezelő szoftver segítségével – szükséges a turisztikai adatszolgáltatásokat megtennie.

A NTAK egy új, digitális adatszolgáltatási rendszer, amely lehetővé teszi, hogy valós időben legyen látható az országban található összes szálláshely forgalmi, statisztikai adata: azaz hány felnőtt, hány gyermek érkezett, honnan jöttek, mennyi időt töltöttek el, milyen szolgáltatásokat vettek igénybe és mennyit költöttek a belföldi és külföldi vendégek.

Az új rendszer bevezetésével minden szálláshely digitálisan, szálláshelykezelő szoftver használatával tudja teljesíteni a vendégek bejelentkezésénél előírt adatrögzítési kötelezettségét. Az NTAK közvetlen adatkapcsolat formájában adatot fogad a szálláshely-szolgáltatóktól, ezeket tárolja, feldolgozza, valamint a törvényben meghatározott hatóságai számára ezeket szolgáltatja. A rendszer kizárólag statisztikai célú, statisztikai adatkörökbe tartozó adatok digitális kezelésére alkalmas – semmilyen, a vendégekkel kapcsolatos személyes adatot nem rögzít, és nem is fogad be.

Az NTAK működését a turisztikai térségek fejlesztésének állami feladatairól szóló 2016. évi CLVI. törvény, a részletszabályokat pedig a turisztikai térségek fejlesztésének állami feladatairól szóló 2016. évi CLVI. törvény végrehajtásáról szóló 237/2018. (XII. 10.) Korm. rendelet határozza meg.

A regisztráció az adatszolgáltatási kötelezettséget megelőzően , ütemezetten történik a 239//2009.Korm.rendeletben meghatározott tevékenységforma alapján, az alábbiak szerint:

|  |  |  |
| --- | --- | --- |
| **szálláshelytípus** | **regisztrációs időszak** | **adatszolgáltatás kezdete** |
| szálloda | 2019.06.01.-2019.06.30. | 2019.07.01-jétől |
| panzió | 2019.09.01.-2019.09.30. | 2019.10.01-jétől |
| kemping, üdülőház, közösségi szálláshely, egyéb szálláshely | 2019.12.01.-2019.12.31. | 2020.01.01-jétől |

 A regisztrációs folyamat teljes mértékben elektronikus. A már működő szálláshelyeknek NTAK-ba történő adatszolgáltatás megkezdését megelőzően a szálláshely típusonként meghatározott regisztrációs időszak megkezdését követően 1-1 hónap áll rendelkezésre a rendszerbe történő regisztrációra. Működését megkezdő új szálláshely-szolgáltató esetében a regisztrációt a szálláshely-szolgáltatási tevékenység megkezdését követő legfeljebb 5 napon belül köteles az NTAK üzemeltetője által e célra működtetett elektronikus felületen elvégezni.

A szálláshely-szolgáltatók az adatszolgáltatási kötelezettségeiket NTAK kompatibilis szoftverekkel teljesíthetik.

A jogszabályi kötelezettségnek való megfelelés biztosítása érdekében a Magyar Turisztikai Ügynökség (MŰT) térítésmentesen biztosít egy saját fejlesztésű szálláshelykezelő szoftvert mindazon szálláshelyek részére, akik legfeljebb 8 szobával és 16 férőhellyel rendelkeznek.

A kevesebb, mint 8 szobával, 16 férőhellyel rendelkező szálláshelyek a piacon elérhető szoftverek mellett a Magyar Turisztikai Ügynökség ([MTÜ) által ingyenesen biztosított szoftvert](https://info.ntak.hu/ingyenes-szoftver/) is választhatják. A több mint 8 szobával, 16 férőhellyel rendelkező szálláshelyek olyan szoftverek közül választhatnak, melyek alkalmasak az NTAK részére történő adatszolgáltatás teljesítésére.

A NTAK bevezetésével kapcsolatban a <http://info.ntak.hu/> oldalon található további részletes információ.

1. **A szoftver meglétét a helyi jegyző felé kell igazolni**

A rendelet 19.§-a értelmében azon szálláshely szolgáltató, amely a rendelet módosítás hatályba lépésekor a szálláshely-szolgáltatási tevékenységet már bejelentette, illetve működési engedéllyel rendelkezik, a jegyző részére 2019. november 30-i. napjáig kell benyújtania a szálláshelykezelő szoftver meglétét igazoló dokumentumot, valamuint a rendelet 1. melléklet 1-6 pontjában meghatározott bejelentési és üzemeltetési követelményeknek megfelelőségről szóló nyilatkozatot.  A 2019.december 1jén már e rendelet szerint tevékenységet végző szolgáltató köteles 2019. december 1-je és december 31-e között a regisztrációt teljesíteni. A napi és havi adatszolgáltatás 2020. január 1-jétől kell teljesíteni azzal, hogy az adatszolgáltatás első napja 2020. január 1-je, illetve első alkalommal 2020. január 1. napját követően kötelező a havi adatszolgáltatás.

1. **Jegyzői hatósági ellenőrzés**

A rendelet módosítás megerősítette a jegyző hatósági ellenőrző jogkörét, illetve az ellenőrzés során feltárt hiányosságok miatt kiszabható bírság összegét jelentősen megemelte.

Sellye, 2019,. augusztus 6.

  dr.Szalóky Ildikó

jegyző